Tartu Ülikooli teadustegevuse riiklik finantseerimine suurenes 2009. aastal võrreldes varasema aastaga 2%, ulatudes kokku 401 miljoni kroonini. Tartu Ülikooli osakaal riigipoolsest teaduse kogufinantseerimisest on viimastel aastatel olnud püsivalt 50%.     Tartu Ülikooli riigipoolse rahastamise osakaal aastatel 2007-2009    Sihtfinantseeritavate teadusteemade rahastamiseks eraldati 2009. aastal Eestis kokku 374 miljonit krooni, millest 181 mln krooni (48 %) eraldati Tartu Ülikooli teadlaste juhitud teadusteemadele. Tartu Ülikoolis täideti 2009.aastal 109 sihtfinantseeritavat teadusteemat.    2008. aastal lõppesid mitmed riiklikud programmid. Kui 2008. aastal eraldati riiklikele programmidele Eestis kokku 39 miljonit krooni, siis 2009. aastal oli eraldatud summa 21,4 miljonit krooni. Tartu Ülikooli projektidele eraldati 39% riiklike programmide vahenditest.    Baasfinantseerimise maht oli 2009. aastal 121,4 miljoni krooni, millest Tartu Ülikoolile eraldati 58,1 miljonit krooni ehk varasema aastaga samaväärses mahus vahendeid (48%). Eesti Teadusfond eraldas 2009. aastal ETFi grantideks kokku 191 miljonit krooni. Sealjuures finantseeriti Tartu Ülikooli teadlaste juhitud grante 2009. aastal 102 miljoni krooni ulatuses, mis moodustas kokku 53% ETFi grantide kogumahus.     Eesti teadus- ja arendusasutustele eraldatud teadusraha 2009. aastal.xls